cyanic-selkie/wikianc huggingface dataset:
.eh
Ιστορία
Στις 16 Οκτωβρίου, 2007, ο ICANN αποφάσισε να μην αναθέσει τον τομέα, .eh, εξηγώντας ότι: "Επί του παρόντος, υπάρχουν δύο υποψήφιοι στην αντιπροσωπεία του τομέα ανωτάτου επιπέδου κωδικού χώρας (ccTLD) .eh (Δυτική Σαχάρα). Και οι δύο αιτήσεις πληρούν τα τεχνικά κριτήρια για τη διαχείριση τομέα ανωτάτου επιπέδου. Σε περιπτώσεις όπως αυτή, η ΙΑΝΑ έχει μια μακροχρόνια πολιτική απαιτώντας ότι οι δύο αντίπαλοι θα πρέπει να εργαστούν μαζί για να βρουν μια αμοιβαία λύση που θα εξυπηρετεί τις ανάγκες της τοπικής κοινότητα του διαδικτύου με τον καλύτερο δυνατό τρόπο. Η ICANN δεν βλέπει τρόπο να εγκρίνει τον τομέα ανωτάτου επιπέδου κωδικού χώρας .eh αναθέτοντάς τον σε έναν από τους αιτούντες, χωρίς να παραβιάζει τη μακροχρόνια πολιτική της, εκτός αν τα αντίπαλα μέρη είναι σε θέση να καταλήξουν σε συμφωνία."
Παραπομπές
Κατηγορία:Δυτική Σαχάρα Κατηγορία:Top-level domains
Florence and the Machine
Florence and the Machine (συχνά εμφανιζόμενο ως Florence + the Machine ) είναι το όνομα του μουσικού συγκροτήματος της Φλόρενς Γουέλτς και μιας ομάδας καλλιτεχνών. Η μουσική των Florence and the Machine έχει χαρακτηριστεί ως συνδυασμός διαφόρων ειδών μουσικής, συμπεριλαμβανομένων της ροκ και soul μουσικής. Η μουσική του συγκροτήματος είχε λάβει θετικές κριτικές από τη μουσική βιομηχανία προτού γίνουν γνωστοί στο ευρύ κοινό, ιδιαιτέρως από το BBC το οποίο έπαιξε μεγάλο ρόλο στην επιτυχία του συγκροτήματος, προωθώντας τους ως μέρος του BBC Introducing.
Το πρώτο ολοκληρωμένο album του συγκροτήματος Lungs, κυκλοφόρησε στις 6 Ιουλίου 2009 και παρέμεινε στη δεύτερη θέση του αγγλικού album chart για τις πέντε πρώτες εβδομάδες της κυκλοφορίας του. Στις 17 Ιανουαρίου 2010, το album έφτασε στο Νο. 1 του αγγλικού album chart, έχοντας παραμείνει στο συγκεκριμένο chart για 28 συνεχόμενες εβδομάδες μέχρι τότε. Το album έχει παραμείνει στο Top 40 του Ηνωμένου Βασιλείου για 58 συνεχόμενες εβδομάδες, καθιστώντας το ένα από τα πιο επιτυχημένα εμπορικά albums του 2009 και του 2010 μέχρι σήμερα. Στα 2010 BRIT Awards, το "Lungs", κέρδισε το βραβείο "Mastercard British Album". Οι Florence and the Machine εμφανίστηκαν και στα 2010 MTV Video Music Awards, με το τραγούδι "Dog Days Are Over".
Florence Welch
Η Florence Leontine Mary Welch (γεννημένη στις 28 Αυγούστου 1986 στο Λονδίνο) είναι κόρη της Evelyn Welch, απόφοιτος του Harvard και καθηγήτρια Αναγεννησιακών Σπουδών και Ακαδημαϊκή Κοσμήτωρ των Τεχνών στο πανεπιστήμιο Queen Mary του Λονδίνου και του Nick Welch. Η επιρροή του πατέρα της όσο και της μητέρας της, ήταν καθοριστικής σημασίας για την Florence. Μια επίσκεψη σε μία από τις διαλέξεις της μητέρας της εντυπωσίασε σε μεγάλο βαθμό την έφηβη Florence. "Προσβλέπω σε κάτι παρόμοιο με αυτό αλλά με μουσική. Ελπίζω ότι η μουσική μου έχει κάποια μεγάλα θέματα - σεξ, θάνατος, αγάπη, βια - τα οποία θα παραμένουν κομμάτια της ανθρώπινης ιστορίας σε 200 χρόνια", δήλωσε χρόνια αργότερα, το 2010
Η Florence φοίτησε στο Alleyn's School του νοτιοανατολικού Λονδίνου. Η Welch πάσχει από δυσλεξία και δυσμετρία και πιστεύει πως πάσχει και από αϋπνία. Επίσης,υπέφερε κι από κατάθλιψη. Με την ολοκλήρωση των εκεί σπουδών της, η Florence φοίτησε στο Camberwell College of Arts, προτού αποφασίσει να αφοσιωθεί στη μουσική της.
Όταν η Welch ήταν 13 χρονών, η μητέρα της μετακόμισε στο σπίτι του γείτονά τους και των τριών έφηβων παιδιών του. Σύμφωνα με τη Welch: "Τα πάμε υπέροχα τώρα, αλλά ήταν εφιάλτης τότε. Συνήθιζα να μένω στο δωμάτιο μου και να χορεύω."
To 2010, η Welch συμμετείχε στο album Here Lies Love των David Byrne και Fatboy Slim, ένα album γα την Imelda Marcos, πολιτικό από τις Φιλιππίνες
Τον Αύγουστο του 2010, η Welch αποκάλυψε πως δέχθηκε πρόταση γάμου από τον βασικό τραγουδιστή των Libertines, Pete Doherty, την οποία αρνήθηκε ευγενικά.
The Machine
"The Machine" είναι το όνομα της ομάδας μουσικών που συνοδεύει την Welch, αποτελούμενη κυρίως από μουσικούς εμφανίσεων (session musicians), οι οποίοι διαφέρουν ανάλογα με τις ανάγκες της Welch στην εκάστοτε εμφάνισή της. Αρχικά, το όνομα ξεκίνησε από τη συνεργασία της με την Isabella "Machine" Summers. Η Welch και η Summers έκαναν εμφανίσεις μαζί για ένα χρονικό διάστημα με το ψευδώνυμο "Florence Robot/Isa Machine". Αργότερα, το όνομα θεωρήθηκε αρκετά δύσχρηστο και μετατράπηκε σε "Florence and the Machine". Η Welch συνέχισε να χρησιμοποιεί το όνομα αυτό για την μπάντα της ακόμα και όταν η Summers έφυγε από αυτή για ένα διάστημα, αν και τελικά η Summers επέστρεψε εν καιρώ ως η βασική της keyboard player.
Όπως οι περισσότεροι solo καλλιτέχνες, η Welch χρησιμοποιεί μια βασική ομάδα μουσικών για τις ζωντανές της εμφανίσεις. Η τρέχουσα ομάδα περιλαμβάνει τον μουσικό Robert Ackroyd στην κιθάρα, τον Chris Hayden στα drums, την Isabella Summers στο keyboard, τον Mark Saunders στο μπάσο και τον Tom Monger στην άρπα. Στο παρελθόν, η Welch έχει εκφραστεί θετικά για την ικανότητα της μπάντα της να κατανοεί τη δημιουργική της διεργασία, υποστηρίζοντας πως "Έχω δουλέψει μαζί τους για πολύ μεγάλο διάστημα και ξέρουν το στυλ μου, ξέρουν τον τρόπο που γράφω, ξέρουν τι θέλω".
Πρώτα Χρόνια
Σύμφωνα με την Welch, "Το όνομα Florence and the Machine ξεκίνησε ως αστείο που ξέφυγε. Έγραφα μουσική με τη φίλη μου, την οποία φωνάζαμε Isabella Machine και για την οποία ήμουν η Florence Robot. Μία σχεδόν ώρα πριν την πρώτη μου εμφάνιση, δεν είχα όνομα, οπότε σκέφτηκα "Εντάξει, θα είμαι η Florence Robot/Isa Machine", λίγο πριν συνειδητοποιήσω πως το όνομα αυτό ήταν τόσο μεγάλο που θα με τρέλαινε".
Lungs (2008 - σήμερα)
Οι Florence and the Machine κυκλοφόρησαν το πρώτο τους album Lungs στο Ηνωμένο Βασίλειο στις 6 Ιουλίου 2009. Η επίσημη κυκλοφορία του album έγινε με μια εμφάνιση στο Rivoli Ballroom, στο Brockley, του νοτιοανατολικού Λονδίνου. Το "Lungs" έφτασε στην πρώτη θέση στο Ηνωμένο Βασίλειο και στη 13η στην Ευρώπη. Μέχρι τις 6 Αυγούστου 2009 το album είχε πουλήσει περισσότερα από 100.000 αντίτυπα στο Ηνωμένο Βασίλειο και στις 10 Αυγούστου είχε παραμείνει στο νούμερο 2 για πέντε συνεχόμενες εβδομάδες. Στις 25 Ιουλίου 2009, το album κυκλοφόρησε στις Ηνωμένες Πολιτείες Αμερικής προς αγορά μέσω download και έφτασε τη 17η θέση στο Billboard "Heatseekers" chart |title=www.bbc.co.uk/radio1/chart/albums.shtml, ενώ η κυκλοφορία του album σε φυσική μορφή, έγινε στις 20 Οκτωβρίου από την Island Records. Μεγάλο μέρος του album γράφτηκε ως αντίδραση στον -προσωρινό - χωρισμό της Welch από τον τωρινό της έρωτα.
Το τρίτο single από το album ήταν το Rabbit Heart (Raise It Up). Μέρος της μελωδίας του κομματιού, καθώς και ο στίχος "How quickly the glamour fades" ήταν μέρη του τραγουδιού "House Jam" του νεοϋορκέζικου συγκροτήματος "Gang Gang Dance" χωρίς ωστόσο να υπάρχει το όνομα της μπάντας στα credits του "Lungs". Τα μέλη του συγκροτήματος το παρατήρησαν και το ανέφεραν στην δισκογραφική εταιρεία των Florence and the Machine. Η Island Records αναγνώρισε την παραβίαση των πνευματικών δικαιωμάτων και δέχτηκε να πληρώσει μέρος από τα κέρδη του τραγουδιού στους Gang Gang Dance. Η Welch παραδέχτηκε πως έσφαλε και δήλωσε πως πρόθεσή της ήταν να αποτίσει φόρο τιμής.
Μετά την κυκλοφορία του "Lungs", κυκλοφόρησαν ως singles τα τραγούδια Drumming Song και η διασκευή του You've Got The Love της Candi Staton, εκ των οποίων το δεύτερο έγινε και mash-up με τίτλο "You Got the Dirtee Love", ανάμεσα στην Welch και τον βρετανό ράπερ, Dizzee Rascall. Οι δυο τους, τραγούδησαν ζωντανά το mash-up στα 2010 BRIT Awards και η ηχογράφηση της ζωντανής τους εμφάνισης κυκλοφόρησε την επόμενη ημέρα ως single.
Τον Ιανουάριο του 2010, ανακοινώθηκε πως το κομμάτι Hurricane Drunk θα είναι το επόμενο single από το album, ωστόσο στις 3 Μαρτίου μια επανακυκλοφορία του "Dog Days Are Over", του πρώτου κομματιού στο δίσκο "Lungs" ανακοινώθηκε από την ιστοσελίδα του συγκροτήματος. To "Dog Days Are Over" αποτελούσε το μουσικό θέμα στο trailer της ταινίας "Eat, Pray, Love". To single κυκλοφόρησε ψηφιακά στις 11 Απριλίου 2011.
Το Cosmic Love ήταν το 7ο - και τελευταίο - single από το ντεμπούτο album "Lungs" και κυκλοφόρησε στις 5 Ιουλίου 2010. Το τραγούδι έχει ακουστεί σε αρκετές τηλεοπτικές σειρές, όπως τα αμερικανικά "The Vampire Diaries", το "Grey's Anatomy", "V" και "So You Think You Can Dance".
Δεύτερο Album
Στις 20 Μαρτίου 2010, η Welch αποκάλυψε στο περιοδικό NME, περισσότερες πληροφορίες για το δεύτερο album της. Παραδέχθηκε πως ήταν στο studio για "μία-δύο εβδομάδες με τον παραγωγό Paul Epworth". Υποστηρίζει πως μεγάλο μέρος της έμπνευσής της για το δεύτερο album είναι η επιστήμη, γιατί "μεγάλο μέρος της οικογένειάς της είναι ή προσπαθούν να γίνουν γιατροί, και έτσι μεγάλο μέρος των συζητήσεων είναι επικεντρωμένο σε ιατρικά θέματα". Η παραμονή στο studio οδήγησε στην ολοκλήρωση δύο κομματιών και σε στην ανακάλυψη ενός νέου ήχου. Αποκάλυψε πως ένα κομμάτι που θα περιλαμβάνεται στο album ονομάζεται "Strangeness and Charm", το οποίο περιγράφει ως "7 λεπτά μεγάλο και αμείλικτο". Παρουσίασε για πρώτη φορά το "Strangeness and Charm" στις 2 Μαϊου 2010 στο "The Olympia Theatre" του Δουβλίνου, κατά τη διάρκεια της "Cosmic Love" περιοδείας της. Η Florence περιέγραψε τον νέο ήχο ως "χορευτικό, αλλά και σκοτεινό" ενώ επισήμανε πως περιλαμβάνει "αμείλικτα drums και βαρύ μπάσο". Το album αναμένεται να κυκλοφορήσει το 2011.
Στις 28 Απριλίου δήλωσε στο BBC ότι το album "απέχει πολύ από την ολοκλήρωσή του" και πως τα στιχουργικά θέματα είναι λιγότερο σχετικά με γοτθικό τρόμο και περισσότερο σχετικά με τη χημεία. Υπάρχει ένα τραγούδι που ονομάζεται "Spectrum" και το οποίο "έχει να κάνει σε μεγάλο μέρος με ουράνια τόξα και πρίσματα".
Συμμετοχές
thumb|500px|right|Οι Florence and the Machine στο στάδιο [[O2 ABC Glasgow κατά τη διάρκεια του Lungs Tour 2009.]] Στις 12 Μαΐου 2010, ανακοινώθηκε πως οι Florence and the Machine θα συμμετείχαν με το τραγούδι "Heavy in Your Arms" στο soundtrack του "The Twilight Saga: Eclipse", την τρίτη ταινία της σειράς "The Twilight Saga". Το τραγούδι παίζει κατά τη διάρκεια των τίτλων τέλους της ταινίας.
Το βίντεο για το κομμάτι κυκλοφόρησε στις 13 Σεπτεμβρίου.
Κριτικές
Στις αρχές του 2008 η Welch έδωσε συνέντευξη στο Run-Riot.com, μια ιστοσελίδα που ασχολείται με τα πολιτισμικά δρώμενα του Λονδίνου. Το 2009, οι Florence and the Machine τιμήθηκαν με το Critics' Choice Award στα 2009 BRIT Awards, μετά την τρίτη τους θέση στο διαγωνισμό του BBC "Sound of 2009". .
Παράλληλα με την υποστήριξη του BBC, οι Florence and the Machine υποστηρίχθηκαν σε μεγάλο βαθμό και από το μουσικό περιοδικό NME, το οποίο τους συμπεριέλαβε στη ετήσια περιοδεία του ("NME Awards Tour") για το 2009, ως support στους White Lies, Friendly Fires και Glasvegas.
Οι Times, περιέγραψαν την Florence ως "την πιο ιδιόμορφη και επευφημημένη γυναίκα τραγουδίστρια αυτή τη στιγμή" και "την πρόσφατη προσθήκη σε μια σειρά εξαιρετικών Άγγλων pop εκκεντρικών". Το περιοδικό "Spin" βαθμολόγησε το album "Lungs" με 4 στα 5 αστέρια και έγραψε, "Οφείλεις να το παραδεχτείς αυτό το κορίτσι: Πάντα σε κάνει να νιώθεις κάτι." και συμπεριέλαβε το album στη θέση Νο 8 των "40 Καλύτερων Album του 2009" του.
Οι Florence and the Machine κέρδισαν το βραβείο "Mastercard British Album" στα 2010 BRIT Awards για το album "Lungs", ενώ ήταν υποψήφιοι και στις κατηγορίες "Καλύτερης Γυναίκας Καλλιτέχνιδας" και "Καλύτερος Πρωτοεμφανιζόμενος Καλλιτέχνης".
Στις 19 Φεβρουαρίου 2010, οι Florence and the Machine βραβεύθηκαν με το βραβείο του "Καλύτερου Διεθνούς Συγκροτήματος" στα 2010 Meteor Awards
Το συγκρότημα ήταν υποψήφιο για τέσσερα 2010 Mojo Awards, οι περισσότερες υποψηφιότητες από οποιονδήποτε άλλο καλλιτέχνη.
Εξωτερικοί σύνδεσμοι
Κατηγορία:Βραβευμένοι με Brit Κατηγορία:Νικητές NME Awards Κατηγορία:Αγγλικά indie rock συγκροτήματα
Παλαιά Λυκόγιαννη Ημαθίας
Η Παλαιά Λυκογιάννη είναι χωριό του Δήμου Βέροιας στην Ημαθία. Έχει πραγματικό πληθυσμό 161 κατοίκους και βρίσκεται ανατολικά της Βέροιας, σε απόσταση 16χλμ. από το κέντρο της.
Βρίσκεται στο κάμπο της Ημαθίας και αποτελείται από κατοικίες, χώρους εκτροφής οικόσιτων ζώων και εργασίας. Τριγύρω του υπάρχουν εντατικές καλλιέργειες κάθε λογής παραγωγής με κυριότερη αυτή του ροδάκινου. Είναι από τα μικρότερα χωριά της Ημαθίας.
Στα 300 μ. βόρεια του χωριού και σε έκταση 150 στρ. περίπου, που καλλιεργείται, συλλέχθηκαν όστρακα διαφόρων εποχών, κυρίως των ιστορικών περιόδων. Τα όστρακα, προϊστορικής εποχής, εντοπίστηκαν σε αυτόν το χώρο όπου υπήρχε τούμπα μεγάλης έκτασης που έχει ισοπεδωθεί ήδη από την δεκαετία του 1960 παρά τον χαρακτηρισμό της περιοχής ως αρχαιολογικού χώρου (ΥΑ 15794/19-12-1961 - ΦΕΚ 35/Β/2-2-1962).Η επιφανειακή κεραμική είναι άφθονη σε ποσότητα και τοποθετεί χρονολογικά την εγκατάσταση σε αυτήν την θέση στη Νεότερη Νεολιθική περίοδο (περίπου 5300 με 4500 π.Χ.). Οι κατηγορίες κεραμικής που διακρίθηκαν είναι οι εξής: α) Μαύρη στιλπνή, β) Καστανή ή πορτοκαλέρυθρη στιλβωμένη, γ) Μελανοστεφής και δ) Χωρίς επίχρισμα. Το πιο σημαντικό όστρακο προέρχεται από ανθρωπόμορφο αγγείο. Επίσης συλλέχθηκαν δύο εργαλεία, μία αποσπασματικά σωζόμενη λίθινη αξίνα και ένα ξέστρο σε λεπίδα.
Στα αρχεία του ιεροδικείου της Βέροιας με ημερομηνία 29/10/1844 υπάρχει η απόφαση του οικειοθελούς εξισλαμισμού της χριστιανής Σοφίας που πήρε το όνομα Αϊσέ Ζιμπά και χώρισε από τον χριστιανό σύζυγό της..
Σημαντικό μνημείο κρίνεται η εκκλησία του χωριού προς τιμή των Δώδεκα Αποστόλων (πανήγυρις 30 Ιουνίου), κτίσμα του δεύτερου μισού του 19ου αιώνα. Διασώζει τέμπλο και εικόνες από την εποχή της ίδρυσής του σε καλή σχετικά κατάσταση.
Αποτελεί μαζί με το διπλανό χωριό της Νέας Λυκογιάννης, από το οποίο τους χωρίζει η αποστραγγιστική Τάφρος  66 , ενιαία κοινότητα.
Στην απογραφή των Νέων Χωρών του 1913, που ακολούθησε την απελευθέρωση, η Λυκοβίστα, που ανήκε στην Υποδιοίκηση Βερροίας του Νομού Θεσσαλονίκης, είχε 109 κατ. ( 63 άρ., 46 θύλ.). Στην απογραφή του 1920 η Λυκοβίστα έχει 92 κατοίκους( 50 άρ., 42 θύλ.). Με την νέα ονομασία (η αλλαγή το 1926) ο Λυκογιάννης της Επαρχίας Βερροίας του Νομού Θεσσαλονίκης στην απογραφή του 1928 φτάνει τους 368 ( 191 άρ., 177 θύλ.) κατοίκους. Οι απογραφές που ακολούθησαν έδειξαν τον εξής πληθυσμό (το 1940 - ως Παλαιός Λυκογιάννης -κατ. 186 -89 άρ., 97 θύλ.-, το 1951 κατ. 210, το 1961 κατ. 224, το 1971 κατ. 134, το 1981 κατ. 206, το 1991 κατ. 202, το 2001 κατ. 122 και το 2011 κατ. 161).
Στο χωριό πλέον οι κάτοικοι έχουν κυρίως καταγωγή ποντιακή.
Death Row
Death Row είναι ο τίτλος του δέκατου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 1 Οκτωβρίου 1994 από την "RCA Records" στην Ευρώπη και από την "Pavement" στην Αμερική. Η ηχογράφηση του πραγματοποιήθηκε στα "Roxx Studios" του Πούλχαϊμ με παραγωγό τα μέλη του συγκροτήματος.
Στο κομμάτι "Sodom & Gomorra" συμπεριλήφθηκε μέρος του "Sabre Dance" του Αρμένιου συνθέτη Αράμ Χατσατουριάν, ενώ το "Pomp and Circumstance" είναι ορχηστρική διασκευή στην ομώνυμη σύνθεση του Έντουαρντ Έλγκαρ.
Αυτός ήταν ο τελευταίος δίσκος του συγκροτήματος με τον Στέφαν Κάουφμαν στα τύμπανα, αφού λόγω προβλημάτων υγείας αντικαταστάθηκε από τον Στέφαν Σβάρτσμαν, ο οποίος έπαιξε και σε δύο από τα τραγούδια του "Death Row".
Το άλμπουμ έφθασε στο # 32 στη Γερμανία και το # 27 στη Σουηδία, αλλά δεν μπόρεσε να παρουσιάσει ανάλογες πωλήσεις με τον προκάτοχο του.
Τραγούδια του δίσκου
1. Death Row (Dirkschneider, Hoffmann, Baltes, Kaufmann, Deaffy) - 5:17
4. Dead on! (Dirkschneider, Hoffmann, Baltes, Kaufmann, Deaffy) - 4:52
5. Guns 'R' Us (Dirkschneider, Hoffmann, Baltes, Kaufmann, Deaffy) - 4:41
6. Like a Loaded Gun (Dirkschneider, Hoffmann, Baltes, Kaufmann, Deaffy) - 4:19
7. What Else (Dirkschneider, Hoffmann, Baltes, Kaufmann, Deaffy) - 4:36
8. Stone Evil (Dirkschneider, Hoffmann, Baltes, Kaufmann, Deaffy) - 5:22
9. Bad Habits Die Hard (Dirkschneider, Hoffmann, Baltes, Kaufmann, Deaffy) - 4:41
10. Prejudice (Dirkschneider, Hoffmann, Baltes, Kaufmann, Deaffy) - 4:14
11. Bad Religion (Dirkschneider, Hoffmann, Baltes, Kaufmann, Deaffy) - 4:26
12. Generation Clash II (Dirkschneider, Hoffmann, Baltes, Kaufmann, Deaffy) - 5:05
13. Writing on the Wall (Dirkschneider, Hoffmann, Baltes, Kaufmann, Deaffy) - 4:25
14. Drifting Apart (Hoffmann, Baltes) - 3:03
Θέσεις τσαρτ
Death Row (άλμπουμ)
Επίσημη κυκλοφορία: 1 Οκτωβρίου 1994
Τα μέλη των Accept
Το "Death Row" ηχογραφήθηκε από τους εξής μουσικούς:
Πηγές
Κατηγορία:Άλμπουμ του 1994 Κατηγορία:Άλμπουμ των Accept
Εθνική Νήσων Φερόε Κ-21 (ποδόσφαιρο ανδρών)
Η Εθνική Ελπίδων Νήσων Φερόε ιδρύθηκε στις 13 Νοεμβρίου 1999 από τους Τζέιμς Κόν και Φιοντόρ Αζέφοφ. Σήμερα η Εθνική είναι στην 78η θέση της Παγκόσμιας Κατάταξης της ΦΙΦΑ. Στην Ευρωπαϊκή Κατάταξη της ΦΙΦΑ είναι στην 38η από τις 52 θέσεις.
Ιστορία
Κατηγορία:Εθνική Νήσων Φερόε (ποδόσφαιρο) Νησοι Φεροε
290 π.Χ.
Θάνατοι
Κατηγορία:Έτη
Τραϊανός Λιαντζάκης
Ο Τραϊανός (Τράικος) Λιαντζάκης ή Λαντζάκης ήταν σημαντικός οπλαρχηγός Μακεδονομάχος από το Ζέλοβο (Αντάρτικο) Φλώρινας.
Βιογραφικά στοιχεία
Ο Τραϊανός Λιαντζάκης γεννήθηκε στα μέσα του 19ου αίωνα στο Ζέλοβο (Ανταρτικό) Πρεσπών του νομού Φλώρινας. Ήταν πρόκριτος του χωριού και μαζί με τα αδέρφια του, Γεώργιο, Σίμο και Μιχαήλ αγωνίστηκαν για να απωθήσουν τις Βουλγαρικές πιέσεις. Υπήρξε μέλος της Εθνικής Επιτροπής Ζελόβου. Μαζί με τον Ναούμ Κύρου και Παύλο Κύρου σκότωσαν τον κομιτατζή Λάζο Ποπτράικωφ, ανώτατο στέλεχος του Βουλγαρικού κομιτάτου στις περιοχές Φλώρινας και Καστοριάς στα τέλη του 1903, όταν η εξέγερση του Ίλιντεν έβαινε στο τέλος της. Στις 14 Σεπτεμβρίου του 1904 ο Ευθύμιος Καούδης με το σώμα του μπήκε στο Ζέλοβο, όπου συναντήθηκε με τους αδερφούς Αναστάσιο και Φίλιππο Στέφο, στο σπίτι των οποίων φιλοξενήθηκαν και αποθήκευσαν οπλισμό. Οι Ζελοβίτες όμως, παρόλο που ο Παύλος Κύρου εγγυήθηκε για τον Ευθύμιο Καούδη, ήταν καχύποτποι και δεν τους επέτρεψαν να διαμείνουν στο χωριό. Την παρεξήγηση ανέλαβε να ξεκαθαρίσει τότε ο Τραϊανός Λιαντζάκης, ο οποίος ως προύχοντας του χωριού μετέβη στο Μοναστήρι και πήρε τη διαβεβαίωση από τον Έλληνα πρόξενο, Δημήτριο Καλλέργη ότι ο Καούδης ενεργούσε βάσει οδηγιών των Ελληνικών αρχών. To ίδιο έτος ο Τραϊανός Λιαντζάκης συγκρότησε δική του ένοπλη ομάδα όπου τέθηκε επικεφαλής και έδρασε στην περιοχή Πρεσπών και Κορεστίων κατά των Βουλγαρικών ενόπλων σωμάτων έως το 1908.
Παραπομπές
Κατηγορία:Μακεδονομάχοι Κατηγορία:Έλληνες στρατιωτικοί Κατηγορία:Πρόκριτοι Κατηγορία:Μακεδόνες
Χόκους Πόκους: Οι Τρεις Μάγισσες
Το Χόκους Πόκους: Οι Τρεις Μάγισσες (αγγλικά: Hocus Pocus) είναι αμερικανική κωμωδία τρόμου και φαντασίας παραγωγής 1993. Την ταινία σκηνοθέτησε ο Κένι Ορτέγκα και το σενάριο έγραψαν οι Μικ Γκάρις και Νιλ Κάθμπερτ. Πρωταγωνιστούν οι Μπετ Μίντλερ, Σάρα Τζέσικα Πάρκερ, Κάθι Νάτζιμι, Όμρι Κατζ, Θόρα Μπερτς και Βινέσα Σο. Η ταινία διηγείται την ιστορία ενός έφηβου, του Μαξ που άθελά του ανασταίνει τρεις μάγισσες, τις αδερφές Σάντερσον. Τώρα ο Μαξ πρέπει να ρισκάρει την ίδια του τη ζωή, να προστατέψει την αδερφή του και να νικήσει τις μάγισσες με τη βοήθεια μιας συμμαθήτριάς του, ενός φιλικού ζόμπι και μιας απέθαντης, ομιλούσας μαύρης γάτας.
Η παραγωγή της ταινία ξεκίνησε το 1984, όταν ο παραγωγός Ντέιβιντ Κίρσνερ πρότεινε στη Disney την ιδέα που είχε για μια ταινία με μάγισσες. Από τότε το σενάριο πέρασε από πολλούς σεναριογράφους πριν καταλήξει στον Γκάρις. Το αρχικό σενάριο ήταν πιο σκοτεινό και τρομακτικό και υπέστη αρκετές αλλαγές για να του δοθεί ένας πιο κωμικός τόνος. Η παραγωγή σταμάτησε αρκετές φορές μέχρι το 1992, όταν η Μίντλερ συμφώνησε να πρωταγωνιστήσει και το πρότζεκτ πήρε το πράσινο φως. Τα γυρίσματα της ταινίας ξεκίνησαν τον Οκτώβριο του 1992 και ολοκληρώθηκαν το Φεβρουάριο του 1993.
Η ταινία κυκλοφόρησε στους κινηματογράφους στις 16 Ιουλίου 1993. Έλαβε μικτά σχόλια από τους κριτικούς ενώ και εισπρακτικά αποδείχθηκε κατώτερη των προσδοκιών με τις συνολικές εισπράξεις να αγγίζουν τα 45,3 εκατομμύρια δολάρια παγκοσμίως. Με το πέρασμα του χρόνου όμως και εξαιτίας των δυνατών πωλήσεων DVD καθώς και των ετήσιων προβολών του την περίοδο του Χάλογουιν, το Χόκους Πόκους: Οι Τρεις Μάγισσες γνώρισε μια δεύτερη ζωή και πλέον θεωρείται καλτ και μια κλασική ταινία του Χάλογουιν.
Το Σεπτέμβριο του 2020 κυκλοφόρησε μία συνέχεια με τον τίτλο Χόκους Πόκους: Οι Τρεις Μάγισσες 2 (Hocus Pocus 2) με τις τρεις πρωταγωνίστριες Μίντλερ, Νάτζιμι και Πάρκερ να επιστρέφουν επαναλαμβάνοντας τους ρόλους τους ως αδερφές Σάντερσον.
Πλοκή
300 χρόνια αργότερα, το 1993, ένας έφηβος, ο Μαξ Ντένισον είναι θυμωμένος λόγω του γεγονότος ότι μαζί με την οικογένειά του έπρεπε να μετακομίσουν από το Λος Άντζελες στο Σάλεμ. Είναι επίσης λιγότερο ενθουσιώδης και αρκετά δύσπιστος με την ιστορία των αδερφών Σάντερσον. Η αδερφή του, η Ντάνι, από την άλλη είναι αρκετά ενθουσιασμένη και ντύνεται μάγισσα για τη γιορτή του Χάλοουϊν. Ο Μαξ αναγκάζεται από τους γονείς του να συνοδεύσει τη Ντάνι για το παραδοσιακό τρόμαγμα ή κέρασμα. Στην πορεία φτάνουν σε ένα αρχοντικό σπίτι, το οποίο τυχαίνει να είναι το σπίτι μιας συμμαθήτριας του Μαξ, της Άλισον. Όταν η Ντάνι δείχνει το ενδιαφέρον της για τις αδερφές Σάντερσον, φεύγουν από το σπίτι και πηγαίνουν στο εγκαταλελειμμένο σπίτι των μαγισσών και πρώην μουσείο. Στο σπίτι, ο Μαξ βρίσκει το κερί με τη Μαύρη Φλόγα, το οποίο φημολογείται ότι θα αναστήσει τα πνεύματα των νεκρών τη νύχτα του Χάλοουϊν με πανσέληνο από μια παρθένα. Ο Μαξ, χωρίς να τα πιστεύει όλα αυτά, ανάβει το κερί. Τα πατώματα αρχίζουν να ταρακουνιούνται, οι λάμπες σπάνε, το καζάνι στο τζάκι ανάβει και η μπροστινή πόρτα ανοίγει με τις αδερφές Σάντερσον να επιστρέφουν στη ζωή μετά από 300 χρόνια απουσίας. Η Μέρι γρήγορα ανακαλύπτει τη Ντάνι με την εξαιρετική όσφρηση που έχει, αλλά τη διακόπτει ο Μαξ πριν τη βλάψει. Μαζί με τη βοήθεια μιας γάτας που μιλάει, τον Μπινξ, καταφέρνουν να αποδράσουν, παίρνοντας μαζί τους το βιβλίο με τα ξόρκια, ώστε να μην μπορέσουν οι τρεις μάγισσες να φτιάξουν το μαγικό φίλτρο. Ο Μπινξ τους οδηγεί στο νεκροταφείο, λέγοντάς τους ιστορίες από τις αδερφές και η Άλισον συνειδητοποιεί ποιος είναι. Δεδομένου ότι οι μάγισσες δεν μπορούν να πατήσουν σε ιερό έδαφος και οι εναέριες επιθέσεις τους αποδεικνύονται άχρηστες, η Γουίνιφρεντ με ένα ένα ξόρκι της ξυπνάει από τον τάφο τον πρώην εραστή της, τον Μπίλι Μπάτσερσον, για να τους κυνηγήσει. Τα παιδιά με τον Μπινξ δραπετεύουν μέσω των υπονόμων.
Ενώ οι αδερφές Σάντερσον προσπαθούν να προσαρμοστούν στο 1993, τα παιδιά πηγαίνουν να προειδοποιήσουν τους γονείς τους σε ένα χορό. Καταφτάνουν όμως και οι αδερφές και μαγεύουν όλους του παρευρισκόμενους με την κατάρα, να χορέψουν μέχρι να πεθάνουν. Τα παιδιά το σκάνε και δελεάζουν τις αδερφές μέχρι το γυμνάσιό τους και μέσα σε ένα κλίβανο όπου τις καίνε. Οι αδερφές επανέρχονται στη ζωή και πηγαίνουν στο σπίτι τους απελπισμένες, με τη Γουίνιφρεντ να προσπαθεί να θυμηθεί τα συστατικά του φίλτρου, καθώς το κερί τις έφερε στη ζωή μόνο για τη συγκεκριμένη νύχτα και αν δεν μπορέσουν να χρησιμοποιήσουν το φίλτρο και να κλέψουν τις ζωές των παιδιών πριν από την ανατολή του ήλιου, θα πεθάνουν. Η Άλισον και ο Μαξ, παρά τις προειδοποιήσεις του Μπινξ ότι τίποτα καλό δεν μπορεί να βγει χρησιμοποιώντας το βιβλίο με τα ξόρκια, το ανοίγουν. Το βιβλίο σηματοδοτεί τις αδερφές, οι οποίες εισβάλλουν κρυφά στο σπίτι και αρπάζουν το βιβλίο και τη Ντάνι. Η Σάρα χρησιμοποιεί τη φωνή της και τραγουδάει για να δελεάσει όλα τα παιδιά του Σάλεμ στο σπίτι τους.
Οι Άλισον και Μαξ καταφέρνουν να ξεγελάσουν τις αδερφές και ελευθερώνουν τη Ντάνι. Επιστρέφουν στο νεκροταφείο για να κρατήσουν μακριά τις αδερφές. Εκεί θα έρθουν αντιμέτωποι με τον Μπίλι, ο οποίος παίρνει το μέρος των παιδιών εξαιτίας του μίσους του για τη Γουίνιφρεντ. Οι αδερφές φτάνουν στο νεκροταφείο και ενώ στην αρχή όλα πήγαιναν καλά, η Ντάνι βγαίνει έξω από τον προστατευτικό κύκλο της για να πιάσει το κεφάλι του Μπίλι. Η Γουίνιφρεντ πιάνει τη Ντάνι αλλά ο Μπινξ τη σώζει ρίχνοντας από το χέρι της το τελευταίο φιαλίδιο με το φίλτρο, το οποίο παίρνει ο Μαξ και το πίνει για να σώσει την αδερφή του. Η Γουίνι αφήνει τη Ντάνι και πιάνει τον Μαξ κάτι που του επιτρέπει να τη ρίξει στο έδαφος. Ενώ η Γουίνιφρεντ αρχίζει να ρουφά τη ζωή από τον Μαξ, αρχίζει να πετρώνει. Καθώς ο ήλιος ανατέλλει, η Μέρι και η Σάρα αποχαιρετιούνται λίγο πριν εκραγούν. Ακολουθεί η Γουίνιφρεντ. Τα παιδιά αποχαιρετούν τον Μπίλι, ο οποίος επιστρέφει στον τάφο του και η Ντάνι βρίσκει τον Μπινξ νεκρό. Ωστόσο, με τις αδερφές να έχουν πεθάνει οριστικά, το ξόρκι έσπασε και η ψυχή του Θάκαρι Μπινξ μπόρεσε να προχωρήσει. Συναντούν το φάντασμα του Θάκαρι και αποχαιρετιούνται, πριν ο Θάκαρι φύγει με την Έμιλι. Καθώς απομακρύνονται, ο Θάκαρι ζητάει συγνώμη από την Έμιλι που του πήρε τόσο καιρό να τη βρει και εξαφανίζονται στην άλλη ζωή λέγοντας "Έπρεπε να περιμένω 300 χρόνια για έναν παρθένο να ανάψει το κερί".
Στην τελευταία σκηνή της ταινίας το βιβλίο με τα ξόρκια της Γουίνιφρεντ ανοίγει το μάτι του για άλλη μια φορά, αποκαλύπτοντας ότι είναι ακόμα ζωντανό, υποδεικνύοντας ότι οι μάγισσες θα μπορούσαν ενδεχομένως να επιστρέψουν ξανά κάποτε.
Παραγωγή
Το 1994, στο ντοκιμαντέρ Hocus Pocus: Begin the Magic, ο παραγωγός Ντέιβιντ Κίρσνερ εξήγησε πως του ήρθε η ιδέα για την ταινία. Αυτός και η μικρή του κόρη κάθονταν έξω από το σπίτι όταν μια μαύρη γάτα που ανήκε σε ένα γείτονα τους επισκέφτηκε. Ο Κίρσνερ επινόησε μια ιστορία για το πως μια γάτα ήταν κάποτε ένα αγόρι που μετατράπηκε σε αιλουροειδές πριν τριακόσια χρόνια από τρεις μάγισσες. Ο Κίρσνερ χρησιμοποίησε αυτήν την ιδέα ως παραμύθι το οποίο διηγόταν στις κόρες του, όταν τις έβαζε για ύπνο και λίγο καιρό μετά πρότεινε την ιδέα του αυτή στη Disney. Το πρότζεκτ πήρε ζωή το 1984, όταν ο Μικ Γκάρις έγραψε το αρχικό σενάριο, το οποίο η Disney αγόρασε. Ο Κίρσνερ και ο Γκάρις προσέγγισαν τον Στίβεν Σπίλμπεργκ να αναλάβει τη σκηνοθεσία. Όταν του παρουσίασαν το κόνσεπτ της ταινίας ο Σπίλμπεργκ ενθουσιάστηκε αλλά τελικά απέρριψε την πρόταση όταν έμαθε για την ανάμιξη της Disney. Η εταιρία του Σπίλμπεργκ, Amblin Entertainment ήταν σε ανταγωνισμό με τη Disney για τις κινηματογραφικές ταινίες οικογενειακού χαρακτήρα και ο Σπίλμπεργκ αρνήθηκε να συμμετάσχει σε μια συμπαραγωγή με τον "αντίπαλό" του.
Το αρχικό σενάριο ήταν διαφορετικό από αυτό που κατέληξε στην οθόνη. Η αρχική ιδέα του Κίρσνερ ήταν μια τρομακτική ιστορία και αυτό πρότεινε και στο σεναριογράφο Μικ Γκάρις. Σύμφωνα με τον ίδιο, ο Γκάρις έφερε το σενάριο σε ένα άλλο επίπεδο που το έκανε πολύ καλύτερο, αλλά ο τόνος του ήταν το ίδιο σκοτεινός και τρομακτικός. Το πρώτο προσχέδιο του σεναρίου αφορούσε 12χρονα παιδιά που μπλέκουν σε μια περιπέτεια κι έρχονται αντιμέτωπα με τρεις μάγισσες. Με τον αρχικό τίτλο Disney's Halloween House, το σενάριο άλλαξε αρκετές φορές με πολλούς σεναριογράφους να αναλαμβάνουν το πρότζεκτ. Δύο βασικές αλλαγές ήταν οι δύο από τους βασικούς πρωταγωνιστές να μετατραπούν από 12χρονα παιδιά σε εφήβους και ο τόνος του σεναρίου να γίνει πιο κωμικός. Την ευθύνη αυτή ανέλαβε ο Νιλ Κάθμπερτ. Ωστόσο, η παραγωγή της ταινίας σταμάτησε αρκετές φορές μέχρι το 1992, όταν η Μπετ Μίντλερ εξέφρασε ενδιαφέρον για το σενάριο και το πρότζεκτ προχώρησε αμέσως.
Γυρίσματα
Τα γυρίσματα της ταινίας ξεκίνησαν στις 12 Οκτωβρίου 1992. Η ταινία διαδραματίζεται στο Σάλεμ της Μασαχουσέτης, αλλά το μεγαλύτερο μέρος της γυρίστηκε σε κινηματογραφικά στούντιο στο Μπέρμπανκ της Καλιφόρνια. Ωστόσο, κάποιες σκηνές γυρίστηκαν στις πόλεις Σάλεμ και Μάρμπλχεντ της Μασαχουσέτης κατά τη διάρκεια δύο εβδομάδων. Το Παϊονίρ Βίλατζ χρησιμοποιήθηκε ως αναπαράσταση του Σάλεμ στα χρόνια της αποικιακής περιόδου καττά την εναρκτήρια σκηνή που διαδραματίζεται το 1693. Άλλες τοποθεσίες περιελάμβαναν το Ολντ Μπέριαλ Χιλ στο Μάρμπλχεντ όπου ο Μαξ έρχεται αντιμέτωπος με τους Άις και Τζέι, το Παλιό Δημαρχείο του Σάλεμ όπου πραγματοποιείται το αποκριάτικο πάρτι και το Δημοτικό Σχολείο Φίλιπς όπου οι μάγισσες παγιδεύονται σε έναν κλίβανο. Το εξωτερικό για το σπίτι του Μαξ και της Ντάνι είναι μια ιδιωτική κατοικία στη λεωφόρο Όσιαν στο Σάλεμ. Τα γυρίσματα ολοκληρώθηκαν στις 10 Φεβρουαρίου 1993.
Box office
Με προϋπολογισμό 28.000.000 δολάρια, το Χόκους Πόκους: Οι Τρεις Μάγισσες έκανε άνοιγμα τριημέρου στην 4η θέση με 8,1 εκατομμύρια δολάρια. Οι συνολικές εισπράξεις έφτασαν τα 39,5 εκατομμύρια δολάρια. Το 2020, εν μέσω της πανδημίας COVID-19, η ταινία επανακυκλοφόρησε στους κινηματογράφους των Ηνωμένων Πολιτειών και σε κάποιες άλλες χώρες, αποφέροντας 4,8 εκατομμύρια δολάρια στο αμερικανικό box office και 782.000 δολάρια στον υπόλοιπο κόσμο, συγκεντρώνοντας 5,6 εκατομμύρια δολάρια. Συνολικά, οι εισπράξεις της ταινίας μαζί με αυτές της επανακυκλοφορίας έφτασαν τα 45,4 εκατομμύρια δολάρια παγκοσμίως.
Κριτική
Το Χόκους Πόκους: Οι Τρεις Μάγισσες έλαβε μικτές κριτικές. Στην ιστοσελίδα Rotten Tomatoes το 38% των κριτικών έδωσαν στην ταινία θετικά σχόλια.
Ο Τζιν Σίσκελ της εφημερίδας The Chicago Tribune έγραψε μια αρνητική κριτική σχολιάζοντας "Μια κακή ταινία με μάγισσες με μοναδική ανεκτή σκηνή, αυτή της Μπετ Μίντλερ που ερμηνεύει ένα τραγούδι στη σκηνή." Ο Ρότζερ Ίμπερτ βαθμολόγησε την ταινία με ένα αστέρι στα τέσσερα γράφοντας "Ένα μπερδεμένο καζάνι στο οποίο υπάρχει μια υπέροχη δραστηριότητα αλλά λίγη πρόοδος και πολλές υστερικές κραυγές." Η εφημερίδα The Miami Herald χαρακτήρισε την ταινία μια αρκετά άχαρη υπόθεση σχολιάζοντας "Παρά την τριπλή απειλή της ηθοποιού (Μίντλερ), το 'Χόκους Πόκους' δεν θα είναι το 'Τρελές Αδελφές' του 1993. Υπάρχουν πολλές ταινίες να δεις αυτό το καλοκαίρι και το 'Χόκους Πόκους' δεν είναι μια από αυτές." Η Τζάνετ Μάσλιν της εφημερίδας The New York Times έγραψε "Έχει λάμψεις οπτικής κομψότητας και στιλ αλλά ουσιαστικά δεν στηρίζει την ιστορία της." Ο Τάι Μπερ του περιοδικού Entertainment Weekly αποκάλεσε την ταινία ''"Μια τρομακτική-ανόητη ταινία αποδεκτή από τα παιδιά και ελαφρώς προσβλητική για τους ενήλικες. Εκτός αν είσαι θαυμαστής της Μπετ Μίντλερ. Σε αυτήν την περίπτωση είναι απλά καταθλιπτικό" και ήταν ιδιαίτερα επικριτικός για την ερμηνεία της Μίντλερ γράφοντας "Οι Νάτζιμι και Πάρκερ έχουν στιγμές κωμικής έμπνευσης και τα βατά οπτικά εφέ μπορούν να κάνουν το νεότερο κοινό ευχαριστημένο, το θέαμα όμως της Θεϊκής Μις Μ. μέσα σε μια χαζή υπερφυσική κωμωδία για παιδιά είναι τουλάχιστον αποκαρδιωτική."''
Το περιοδικό Empire βαθμολόγησε την ταινία με δύο αστέρια στα πέντε γράφοντας "Το να προσπαθείς να ξεπεράσεις τις προσδοκίες δεν είναι πάντα μια σοφή ιδέα και εδώ η Disney δείχνει πώς να μην το κάνεις. Με αυτήν την υποτιθέμενη οικογενειακή ταινία, απογοητεύουν σχεδόν σε κάθε επίπεδο. Η πλοκή είναι αδύναμη, η δράση φτωχή και η Μπετ Μίντλερ είναι απλά φριχτή." Σε μια θετική κριτική το περιοδικό The Hollywood Reporter έγραψε "Το 'Χόκους Πόκους' πατάει γερά στα πόδια του και αυτό οφείλεται σε μεγάλο βαθμό στην ερμηνεία της Μίντλερ, της Πάρκερ και της Νάτζιμι", επαίνεσε τη σκηνοθεσία του Κένι Ορτέγκα ενώ σχολίασε για τη Μίντλερ "Δεν χρειάζεσαι μια κρυστάλλινη σφαίρα για να προβλέψεις ότι το να αφήσεις ελεύθερη τη Μίντλερ ως κωμικό θα είναι μια μαγεία." Η εφημερίδα Seattle Times σχολίασε θετικά την ταινία γράφοντας ''"Η διασκέδαση του 'Χόκους Πόκους' δεν προέρχεται από την ξέγνοιαστη πλοκή του, αλλά από τον τρόπο που οι Ορτέγκα και Μίντλερ τη χρησιμοποιούν ως εφαλτήριο για κωμωδία, χωρίς να επιβραδύνουν την ιστορία... Μαζί με την εκπληκτική σκηνογραφία και τα ειδικά εφέ, η συμμετοχή της Μίντλερ με τις ατάκες της κάνουν την ταινία λιγότερο αθώα και το 'Χόκους Πόκους' είναι μια απολαυστική οικογενειακή κωμωδία, απόκοσμη αλλά ποτέ τρομακτική."''
Επανεκτίμηση
Παρά την μέτρια εισπρακτική πορεία της ταινίας στο box office και την αρνητική κριτική αποδοχή, η ταινία Χόκους Πόκους: Οι Τρεις Μάγισσες κατάφερε με το πέρασμα του χρόνου να αποκτήσει φανατικό κοινό, να θεωρείται πλέον καλτ και μία κλασική ταινία του Χάλογουιν. Η αρχή έγινε τον Ιανουάριο του 1994, όταν η ταινία κυκλοφόρησε στην οικιακή αγορά με τη μορφή βιντεοκασέτας. Το κοινό, αργά αλλά σταθερά άρχισε να ανακαλύπτει εκ νέου την ταινία είτε μέσω ενοικίασης σε βίντεο είτε μέσω τηλεοπτικών προβολών σε κάποιο καλωδιακό κανάλι. Η ταινία πήρε ξανά ζωή όμως, το 2002, όταν κυκλοφόρησε σε DVD, σε συνδυασμό με την απόφαση της Disney να προβάλλει την ταινία στο Disney Channel και στο κανάλι ABC Family (το σημερινό Freeform) ως μέρος του τηλεοπτικού προγράμματος 31 Nights of Halloween που προβάλλεται κάθε χρόνο τον Οκτώβριο για τον εορτασμό του Χάλογουιν. Η ασυνήθιστη αυτή κίνηση της Disney να αναμεταδώσει το Χόκους Πόκους σήμαινε ότι η ταινία ανακαλύπτονταν συνεχώς από νέο κοινό, αντί να σβήσει στην ιστορία μετά την κυκλοφορία της στις κινηματογραφικές αίθουσες. Το Χόκους Πόκους: Οι Τρεις Μάγισσες έγραψε ιστορία το 2009, όταν έγινε η ταινία με τη μεγαλύτερη τηλεθέαση στην ιστορία του ABC Family με 2,5 εκατομμύρια θεατές - ρεκόρ που ξεπέρασε για πρώτη φορά το 2011 με 2,8 εκατομμύρια θεατές και άλλη μια φορά το 2008 με 8,2 εκατομμύρια τηλεθεατές ενώ από το 2011 οι πωλήσεις DVD ξεπερνούν το 1 εκατομμύριο δολάρια ετησίως το μήνα Οκτώβριο μόνο. Η επανακυκλοφορία της ταινίας το 2020, σκαρφάλωσε στην 1η θέση το πρώτο Σαββατοκύριακο του Οκτωβρίου, κερδίζοντας 1 εκατομμύριο δολάρια. Συνολικά συγκέντρωσε 4,8 εκατομμύρια δολάρια στο αμερικανικό box office, ένα γεγονός που κατέστησε το Χόκους Πόκους: Οι Τρεις Μάγισσες την πιο κερδοφόρα επανέκδοση της χρονιάς με τις μεγαλύτερες εισπράξεις, ξεπερνώντας κατά πολύ αυτή της ταινίας Ο Πόλεμος των Άστρων: Η Αυτοκρατορία Αντεπιτίθεται (Star Wars: The Empire Strikes Back) με εισπράξεις ύψους 2,4 εκατομμυρίων δολαρίων.
Σύμφωνα με αρκετούς κριτικούς αλλά και τους συντελεστές της ταινίας, ο μεγαλύτερος παράγοντας που οδήγησε σε αυτήν την "αναγέννηση" του Χόκους Πόκους είναι η νοσταλγία. Τα παιδιά που μεγάλωσαν βλέποντας το Χόκους Πόκους στην τηλεόραση κάθε χρόνο είναι πλέον ενήλικες, οι οποίοι μπορούν να συστήσουν την ταινία στα δικά τους παιδιά και να κάνουν το Χόκους Πόκους μέρος της ετήσιας παράδοσης του Χάλογουιν. Σε αυτό βοηθάει αρκετά ότι το Χόκους Πόκους είναι ένας τέλειος συνδυασμός: δεν είναι ταινία τρόμου, είναι κατάλληλο για παιδιά και είναι απλά πολύ διασκεδαστικό να το παρακολουθήσει μια οικογένεια. Επίσης η ταινία δεν ήταν ποτέ πιο προσβάσιμη, όχι μόνο εξακολουθεί να αποτελεί μέρος του προγράμματος 31 Nights of Halloween, αλλά είναι πλέον διαθέσιμη στην πλατφόρμα Disney+.
Συνέχεια
Τον Ιούλιο του 2012, φήμες έκαναν λόγο ότι η Disney βρισκόταν στο στάδιο ανάπτυξης μιας συνέχειας. Ο τίτλος της ταινίας θα ήταν Hocus Pocus 2: Rise of the Elderwitch και θα αποτελούνταν από εντελώς καινούριους χαρακτήρες, με την Μπέτι Γουάιτ να πρωταγωνιστεί ως την ελαφρώς μεγαλύτερη αδερφή της Γουίνιφρεντ που υποδύθηκε η Μπετ Μίντλερ. Ωστόσο λίγες μέρες αργότερα, εκπρόσωπος της Disney δήλωσε: "Το στούντιο δεν θα προχωρήσει στην παραγωγή μιας συνέχειας του 'Χόκους Πόκους'".
Μια άλλη φήμη κυκλοφόρησε τον Ιούλιο του 2014, η οποία έλεγε ότι όχι μόνο η Disney έχει βάλει μπροστά την ανάπτυξη μιας συνέχειας αλλά και ότι η Τίνα Φέι θα εκτελούσε χρέη παραγωγού. Η Φέι όμως, δήλωσε ότι το πρότζεκτ που έχει αναλάβει δεν είναι η συνέχεια του Χόκους Πόκους: Οι Τρεις Μάγισσες. Το Δεκέμβριο του 2014 η Μίντλερ δήλωσε ότι είναι έτοιμη και πρόθυμη να επιστρέψει. Επίσης είπε ότι οι συμπρωταγωνίστριές της Σάρα Τζέσικα Πάρκερ και Κάθι Νάτζιμι ενδιαφέρονται να επαναλάβουν τους ρόλους τους. Συγκεκριμένα δήλωσε: "Διαμαρτυρηθείτε στη Disney. Επειδή εγώ έχω ρωτήσει τα κορίτσια και είναι πρόθυμα να το κάνουν, αλλά εμείς δεν έχουμε καμία δύναμη, γι' αυτό αν θέλετε ένα 'Χόκους Πόκους 2', ρωτήστε τη Walt Disney". Ωστόσο, η Disney μέχρι τότε δεν είχε δώσει το πράσινο φως για μια συνέχεια.
Τον Οκτώβριο του 2019, ανακοινώθηκε επίσημα η συνέχεια από τη Disney. Η ταινία κυκλοφόρησε αποκλειστικά στην πλατφόρμα Disney+ στις 30 Σεπτεμβρίου 2022. Το Χόκους Πόκους: Οι Τρεις Μάγισσες 2 (Hocus Pocus 2) σκηνοθέτησε η Αν Φλέτσερ, η οποία αντικατέστησε τον Άνταμ Σάνκμαν που είχε αρχικά υπογράψει να αναλάβει τη σκηνοθεσία και το σενάριο έγραψε η Τζεν Ντ' Άντζελο. Και οι τρεις πρωταγωνίστριες της πρώτης ταινίας, Μίντλερ, Νάτζιμι και Πάρκερ επέστρεψαν επαναλαμβάνοντας τους ρόλους τους ως αδερφές Σάντερσον.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες φαντασίας Κατηγορία:Ταινίες του 1993 Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Ταινίες παραγωγής Walt Disney Pictures Κατηγορία:Ταινίες γυρισμένες στη Μασαχουσέτη Κατηγορία:Ταινίες γυρισμένες στην Καλιφόρνια Κατηγορία:Ταινίες σκοτεινής φαντασίας
Διαγωνισμός Νέων Χορευτών Eurovision 2019
Ο Διαγωνισμός Νέων Χορευτών Eurovision 2019 είναι ο 16ος Διαγωνισμός Νέων Χορευτών Eurovision.
Στις 20 Δεκεμβρίου 2018, ο διαγωνισμός ακυρώθηκε λόγω απουσίας ραδιοτηλεοπτικού φορέα που θα ήθελε να διοργανώσει τον διαγωνισμό. Την ημερομηνία της ακύρωσης, μόνο η Μάλτα και η Πολωνία είχαν εκφράσει τον ενδιαφέρον τους για συμμετοχή στον διαγωνισμό.
Κριτική Επιτροπή
Τα μέλη της κριτικής επιτροπής (οι οποίοι είναι επαγγελματίες και γνώστες του μπαλέτου, του σύγχρονου και του μοντέρνου χορού) βαθμολογούν τον κάθε χορευτή τόσο στην ατομική του ρουτίνα όσο και στο ομαδικό χορευτικό. Όταν καταμετρηθούν οι ψήφοι της κριτικής επιτροπής, οι χορευτές με τα δύο υψηλότερα σκορ προκρίνονται στον τελικό γύρο. Ο τελικός γύρος περιλαμβάνει ένα "διπλό χορό" 90 δευτερολέπτων όπου κάθε χορευτής έχει 45 δευτερόλεπτα να πραγματοποιήσει μια τυχαία χορευτική ρουτίνα. Ο τελικός νικητής θα αποφασιστεί και αυτός από την κριτική επιτροπή αμέσως μετά τον τελικό γύρο.
Λίστα συμμετεχόντων
Οι παρακάτω χώρες είχαν εκφράσει το ενδιαφέρον τους για συμμετοχή στον διαγωνισμό.
Άλλες χώρες
Οι παρακάτω χώρες συμμετείχαν το αλλά δεν είχαν ανακοινώσει κάτι σχετικά με τη συμμετοχή τους το 2019.
Εξωτερικοί σύνδεσμοι
Κατηγορία:Διαγωνισμοί Νέων Χορευτών Eurovision
Παλιούρι Χαλκιδικής
Το Παλιούρι είναι χωριό του νομού Χαλκιδικής. Διοικητικά ανήκει στον Δήμο Κασσάνδρας της Περιφέρειας Κεντρικής Μακεδονίας (πρόγραμμα Καλλικράτης).
Με βάση την απογραφή πληθυσμού του 2001 οι κάτοικοι είναι 788. Ανάμεσα στα άλλα υπάρχει νηπιαγωγείο και Δημοτικό Σχολείο (Παλιουρίου/Αγ. Παρασκευής), Γυμνάσιο, αγροτικό ιατρείο, Κ.Α.Π.Η, τοπική ομάδα που αγωνίζεται στο νότιο όμιλο στη Β΄ ερασιτεχνική κατηγορία,  ενώ ο πολιτιστικός σύλλογος ονομάζεται "Θέραμβος". Κύριες ασχολίες είναι η μελισσοκομία, οι τουριστικές επιχειρήσεις (ειδικά στους γύρω οικισμούς) και η ελαιοκομία. Οι δρόμοι του έχουν παραδοσιακό χρώμα όπωςκαι γενικότερα η περιοχή. Στο χωριό υπάρχουν δάση από πεύκα.
Δ.δ. Παλιουρίου
Το Δημοτικό διαμέρισμα Παλιουρίου (826 κάτοικοι το 2001) απαρτίζεται από τους εξής οικισμούς:
Ξενία Παλιουρίου
μικρογραφία|Οι πτέρυγες των δωματίων του ξενοδοχείου. Μερικά χιλιόμετρα βορειότερα του οικισμού βρίσκεται η παραλία "Χρούσου" όπου εκεί τοποθετείται το ομώνυμο Ξενία Παλιουρίου, έργο του αρχιτέκτονα Άρη Κωνσταντινίδη, το οποίο αποτέλεσε την τελευταία ξενοδοχειακή μονάδα που λειτούργησε υπό αυτήν την ονομασία. Ανεγέρθη το 1962 και αποτέλεσε πόλο τουριστών έως τα τέλη της δεκαετίας του 80', όπου και ξεκίνησε η παρακμή καθώς νέες και πιο σύγχρονες ξενοδοχειακές μονάδες είχαν κατασκευαστεί στην ευρεία περιοχή της Κασσάνδρας.
Ανέστειλε την λειτουργία του το Καλοκαίρι του 1997, και μέχρι το 2013 άνηκε στο Ελληνικό Δημόσιο ώσπου εξαγοράστηκε από ιδιώτη. Μέχρι στιγμή δεν έχει υπάρξει κάποια αναστήλωση παρόλο που είχε κριθεί το 2008 διατηρητέο μνημείο νεότερης αρχιτεκτονικής.
Κάμπινγκ Παλιουρίου
Το κάμπινγκ Παλιουρίου ιδρύθηκε το 1982 και βρίσκεται 100 μέτρα μακρυά από το Ξενοδοχειακό Συγκρότημα Ξενία. Μπορεί να φιλοξενήσει ως 1.000 επισκέπτες και βρίσκεται εν λειτουργία μέχρι σήμερα. Σύμφωνα με σχέδια τα οποία προέκυψαν από την εξαγορά του κόλπου του Χρούσου, στην τοποθεσία του σχεδιάζεται να κατασκευαστούν παραθεριστικές κατοικίες του νέου ξενοδοχείου που θα ανεγερθεί στο σημείο του Ξενία Παλιουρίου.
Ιστορικά στοιχεία
Στο σημερινό Παλιούρι πιστεύεται ότι υπήρχε αρχαία πόλη, με το όνομα Θέραμβος, που αναφέρει ο Ηρόδοτος. Ο ίδιος συγγραφέας αναφέρει ότι η πόλη στρατολογήθηκε βίαια από τον Ξέρξη και ίσως γι' αυτό δεν αναφέρεται σε μετέπειτα συγγραφείς. Στη χερσόνησο και στον όρμο του Αγίου Νικολάου έχουν βρεθεί αρχαιολογικά ευρήματα, που πιστοποιούν ότι η πόλη υπήρχε.Κοντά στο σημερινό χωριό και συγκεκριμένα στην ορεινή θέση «Κουτόνι» εντοπίστηκαν, με βάση την επιφανειακή κεραμική, λείψανα ρωμαϊκού οικισμού, που διοικητικά ανήκε στη ρωμαϊκή αποικία της Κασσάνδρειας. Σε όλη τη διάρκεια της τουρκοκρατίας ήταν ένα από τα 12 χωριά της χερσονήσου και αποτελούσε βακούφι του Γκαζανφέρ Αγά. Οι κάτοικοι του Παλιουρίου συμμετείχαν στην επανάσταση του 1821 ο ιερέας Νικόλαος Τριανταφύλλου, ο Ιωάννης Αλεξάνδρου και άλλοι. Τον Ιούνιο του 1918, με Βασιλικό Διάταγμα, παραδόθηκε στο Παλιούρι και ο οικισμός "Χρούσω".
Η ονομασία του σημερινού χωριού οφείλεται στα παλιούρια, αγκαθωτούς θάμνους, που χρησιμοποιούνταν παλαιότερα για την περίφραξη των σπιτιών.
Εξωτερικοί σύνδεσμοι
Παλιούρι Κατηγορία:Δήμος Παλλήνης Χαλκιδικής
Ιζαμπέλα Μπέλτσικ
Η Ιζαμπέλα Μόνικα Μπέλτσικ (Izabela Monika Bełcikж γεννηθείσα την 29 Νοεμβρίου 1980) είναι μια πολωνή παίκτρια της πετοσφαίρισης, η οποία ήταν μέλος της Πολωνικής εθνικής ομάδας πετοσφαίρισης γυναικών την περίοδο 1999-2014. Με την ομάδα της έχει κερδίσει δύο φορές το Πρωτάθλημα Eυρώπης (2003, 2005), το χάλκινο μετάλλιο στο Ευρωπαϊκό Πρωτάθλημα 2009, και 4 φορές το Πολωνικό Πρωτάθλημα (τα έτη 2008, 2009, 2012, 2013).
Ομάδες
Το 2010 μπήκε στην Ομάδα PGE Άτομ Τρεφλ Σόποτ. Την 15η Μαρτίου 2015 με την ομάδα του Σόποτ κέρδισαν το Πολωνικό Κύπελλο 2015.
Εθνική ομάδα
Την 28 Σεπτεμβρίου 2003 η Πολωνική εθνική ομάδα πετοσφαίρισης γυναικών, με συμπεριλαμβανόμενη την Μπέλτσικ, κέρδισε στον τελικό με την Τουρκία (3-0) και μαζί το Πρωτάθλημα Ευρώπης 2003. Δύο χρόνια αργότερα η Πολωνική ομάδα, με την Μπέλτσικ, υπερασπίστηκε τον τίτλο και κέρδισε δεύτερο τίτλο στο Πρωτάθλημα Ευρώπης. Τον Οκτώβριο 2009 με τις συμπαίκτριες της κέρδισε χάλκινο μετάλλιο στο Ευρωπαϊκό Πρωτάθλημα 2009, κερδίζοντας τη Γερμανία. Πήρε μέρος στην 1η διοργάνωση των Ευρωπαϊκών Αγώνων. Στον ημιτελικό η ομάδα της κέρδισε τη Σερβία και προκρίθηκε στον τελικό αγώνα. Την 27η Ιουνίου 2015 η Πολωνία έχασε στον αγώνα με την Τουρκία, και η Μπέλτσικ με τις συμπαίκτριες της πήραν το αργυρό μετάλλιο.
Καννέτα Ιωαννίνων
Η Καννέτα είναι ημιορεινό χωριό του νομού Ιωαννίνων στην Ήπειρο, το οποίο βρίσκεται στις ανατολικές παρυφές του όρους Τόμαρος (Ολύτσικας), ανάμεσα στο Θεριακήσι και στην εθνική οδό Άρτας - Ιωαννίνων και απέχει 22 χλμ. από τα Ιωάννινα. Ως οικισμός αναγνωρίστηκε το 1981. Σύμφωνα με το σχέδιο Καλλικράτης, μαζί με την Αγία Κυριακή, τα Εισόδια Θεοτόκου και το Θεριακήσι αποτελούν τη τοπική κοινότητα Θεριακησίου που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει 22 μόνιμους κατοίκους.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Δωδώνης
Μαρίνα Χρυσοβελώνη
Η Μαρίνα Χρυσοβελώνη είναι Ελληνίδα δικηγόρος και πολιτικός.
Γεννήθηκε στο Βόλο της Μαγνησίας το 1962. Είναι απόφοιτη της Νομικής Σχολής του Πανεπιστημίου Αθηνών. Από το 1986 είναι δικηγόρος και το γραφείο της στεγάζεται στο Βόλο. Είναι παντρεμένη με δύο παιδιά. Ομιλεί αγγλικά, γαλλικά και γερμανικά.
Πολιτική σταδιοδρομία
Στις εθνικές εκλογές του Μαΐου 2012 όπως και στις εκλογές του Ιουνίου 2012 εκλέχτηκε βουλευτής Μαγνησίας με το κόμμα των Ανεξαρτήτων Ελλήνων. Στις εκλογές του Ιανουαρίου 2015 και του Σεπτεμβρίου του 2015 δεν κατάφερε να επανεκλεγεί βουλευτής. Ήταν εκπρόσωπος τύπου των Ανεξαρτήτων Ελλήνων μέχρι τις 18 Ιανουαρίου 2016.
Στις 24 Φεβρουαρίου του 2016 ορίστηκε υφυπουργός Υποδομών, Μεταφορών και Δικτύων αρμόδια για θέματα Μεταφορών μετά την παραίτηση του Παναγιώτη Σγουρίδη. Στον πρώτο ανασχηματισμό της Κυβέρνησης Τσίπρα Σεπτεμβρίου 2015 στις 5 Νοεμβρίου 2016, υπέβαλε την παραίτησή της και τέθηκε εκτός κυβερνητικού σχήματος. Στον δεύτερο ανασχηματισμό της Κυβέρνησης Τσίπρα Σεπτεμβρίου 2015, ανέλαβε υφυπουργός Εσωτερικών.
Είναι αντιπρόεδρος του Νομαρχιακού Συμβουλίου του Βόλου, είχε διατελέσει Νομαρχιακός Σύμβουλος την περίοδο 2002-2005, επίσης έχει διατελέσει Πρόεδρος του Δικηγορικού Συλλόγου του Βόλου. Επίσης έχει διατελέσει Πρόεδρος της Εταιρείας Προστασίας των Ανηλίκων. Κατά τη την πενταετία 2003-2008 έχει διατελέσει Πρόεδρος του Συλλόγου Αντιμετώπισης του Αλτσχάιμερ και άλλων συναφών Νοσημάτων που εδρεύει στο Βόλο.
Παραπομπές
Κατηγορία:Έλληνες δικηγόροι Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Βουλευτές Μαγνησίας Κατηγορία:Βουλευτές εκλεγμένοι με τους Ανεξάρτητους Έλληνες Κατηγορία:Έλληνες υφυπουργοί Υποδομών, Μεταφορών και Δικτύων Κατηγορία:Έλληνες υφυπουργοί Εσωτερικών Κατηγορία:Περιφερειακοί Σύμβουλοι ανά την Ελλάδα
292 π.Χ.
Θάνατοι
Κατηγορία:Έτη
Ουνάι Έμερι
Ο Ουνάι Έμερι (Unai Emery Etxegoien, η ορθή ισπανική προφορά του επιθέτου είναι το Εμέρι, αλλά απαντάται ως Έμερι στον ελληνικό αθλητικό Τύπο) (γεννημένος 3 Νοεμβρίου του 1971 στην Ονταριμπία) είναι Ισπανός προπονητής και πρώην ποδοσφαιριστής, βασκικής καταγωγής, πρώην προπονητής της Σεβίλλης, της Παρί Σεν Ζερμέν και της Άρσεναλ, και τωρινός προπονητής της Άστον Βίλλα.
Είναι ευρέως γνωστός για το ρεκόρ κατακτήσεων του ευρωπαϊκού κυπέλλου Europa League με 4 κατακτήσεις και μάλιστα οι 3 εξ αυτών συνεχόμενες με την ομάδα της Σεβίλλης, έχοντας παίξει συνολικά σε 5 τελικούς, γιατί έχει και έναν χαμένο τελικό ως προπονητής της Άρσεναλ.
Τίτλοι
Ως προπονητής
Σεβίλλη
Παρί Σεν Ζερμέν
Άρσεναλ
Βιγιαρεάλ
Παραπομπές
Κατηγορία:Ισπανοί προπονητές ποδοσφαίρου Κατηγορία:Ισπανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ρεάλ Σοσιεδάδ Κατηγορία:Βάσκοι ποδοσφαιριστές Κατηγορία:Προπονητές ποδοσφαίρου Σεβίλλη ΦΚ Κατηγορία:Προπονητές ποδοσφαίρου Βαλένθια ΚΦ Κατηγορία:Προπονητές ποδοσφαίρου Σπαρτάκ Μόσχας Κατηγορία:Ποδοσφαιριστές ΚΝ Λεγανές Κατηγορία:Ποδοσφαιριστές ΚΝ Τολέδο Κατηγορία:Ποδοσφαιριστές Λόρκα Ντεπορτίβα ΚΦ Κατηγορία:Ποδοσφαιριστές Ραθίνγκ ντε Φερόλ Κατηγορία:Ποδοσφαιριστές Ρεάλ Σοσιεδάδ Β Κατηγορία:Προπονητές ποδοσφαίρου Λόρκα Ντεπορτίβα ΚΦ Κατηγορία:Προπονητές ποδοσφαίρου ΟΝ Αλμερία Κατηγορία:Προπονητές Πριμέρα Ντιβιζιόν Κατηγορία:Προπονητές ποδοσφαίρου Άρσεναλ Κατηγορία:Ισπανοί προπονητές ποδοσφαίρου στο εξωτερικό Κατηγορία:Προπονητές νικητές ΟΥΕΦΑ Γιουρόπα Λιγκ Κατηγορία:Προπονητές ποδοσφαίρου Βιγιαρρεάλ ΚΦ Κατηγορία:Προπονητές ποδοσφαίρου Παρί Σεν Ζερμέν